Математика у Вијетнаму

Аутор теме је 2017. године боравио као гостујући истраживач Вијетнамског института за напредне студије у математици у Ханоју, СР Вијетнам. Ова у сваком позитивном смислу фасцинантна и чаробна земља се последњих деценија убрзано модернизује као и цела Југосточна Азија, а посебно је приметан успех овог дела света на разноразним међународним тестирањима и олимпијадама у математици.

Зашто је то тако? Шта ми можемо научити и применити из искуства Вијетнама и да ли су наша искуства релевантна за Вијетнам?

Раздаљине у 21. веку постају све безначајније и у промени геополитике и економије света у којој ће азијски џинови и тигрови попут Кине, Вијетнама, Јапана, Кореје, Сингапура кроз неколико деценија играти још значанију улогу у светској економији и знања и иновација захтева и од малих земаља као што је Србија да ове промене дочекају спремно, а најбољи пут зато је имплементирање њиховог искуства – враћање дигнитета образовању у друштву са нагласком на посебан значај и улогу матерњег језика и математике. Ово предавање/трибина/разговор/радионица о математици у Вијетнаму и (другим земљама Југоистосточне Азије) је корак да се шира јавност Србије упозна са искуствима и проблемима у овом делу света са којим због географске удаљености нисмо током историје имали значајнијих контаката у научно-образовавној сарадњи.